EkBass/fiwiki-20250220-pages-articles huggingface dataset:
Olaus Magni

Olaus Magni voi tarkoittaa seuraavia henkilöitä: * Olavi Maununpoika (1405–1460), Suomen piispa 1450–1460 * Olaus Magnus Gothus (1490–1557), ruotsalainen historioitsija, kirjailija, kartografi ja Strängnäsin tuomiorovasti.
Goslar

Goslar on historiallinen kaupunki Ala-Saksin osavaltiossa, Saksassa. Se on Goslarin piirikunnan pääkaupunki ja sijaitsee Harz-vuoriston luoteisrinteillä, n. 80 kilometriä Hannoverista. Goslarissa oli vuonna 2005 asukkaita 50 782\. Goslar on Unescon maailmanperintökohde. ==Historia== Goslarin historia alkaa jo neoliittiselta kaudelta. Henrik I Linnustaja perusti kaupungin virallisesti vuonna 922, kun läheiseltä Rammelsbergin vuorelta löydettiin hopeavarantoja. Goslarin vaurastuminen herätti myös Pyhän saksalais-roomalaisen keisarikunnan hallitsijoiden kiinnostuksen, kun se sai Vapaan valtakunnan kaupungin -arvon. Goslariin rakennettiin 1000-luvulla keisarillinen palatsi, jota etenkin Henrik II Pyhä käytti kesäasuntonaan. Henrik on myös haudattu kaupunkiin. Goslarin katedraali rakennettiin samaan aikaan kuin palatsikin, mutta siitä on jäänyt jäljelle vain eteinen. Kupoli purettiin vuonna 1820. Muita historiallisia nähtävyyksiä ovat kaupungintalo (1500-luvulta) ja Rammelsbergin historian kaivokset, joissa on nykyään kaivosmuseo. ==Lähteet== ==Aiheesta muualla== *Kaupungin viralliset sivut *Rammelsbergin kaivokset ja Goslar UNESCOn sivuilla Luokka:Ala-Saksin kunnat Luokka:Saksan kaupungit Luokka:Unescon maailmanperintökohteet Saksassa
Hannes Trinkl

Hannes Trinkl (s. 1. helmikuuta 1968 Steyr, Itävalta) on itävaltalainen uransa lopettanut alppihiihtäjä. Trinkl on syöksylaskun maailmanmestari vuoden 2001 MM-kisoista ja olympialaisten pronssimitalisti Naganon kisoista. Hän on lisäksi voittanut kuusi (viisi syöksylaskun ja yhden supersuurpujottelun) osakilpailua maailmancupissa. Parhaimmillaan hän on sijoittunut maailmancupin loppupisteissä viidenneksi, vuonna 1994. Hannes Trinkl päätti uransa keväällä 2004. == Aiheesta muualla == * Trinklin kotisivut * Luokka:Itävaltalaiset alppihiihtäjät Luokka:Itävaltalaiset olympiamitalistit Luokka:Vuonna 1968 syntyneet Luokka:Elävät henkilöt
Guernica (maalaus)

Guernica () on espanjalaisen taidemaalarin Pablo Picasson kubismia edustava öljymaalaus vuodelta 1937. Samana vuonna tapahtuneesta Guernican pommituksesta innoituksensa saanut työ on yksi hänen tunnetuimpia maalauksiaan. Se on nykyään näytteillä Madridin Museo Reina Sofíassa. Mustavalkoinen, kooltaan 776 × 349 cm maalaus on Picasson suurin. Se valmistui vuonna 1937 pidettyyn Pariisin maailmannäyttelyyn, jonka jälkeen maalaus kiersi eri puolilla maailmaa päätyen lopulta New Yorkin Museum of Modern Artiin vuonna 1939. Picasson toivomuksesta maalaus palautettiin Espanjaan vasta vuonna 1981, kun kenraali Francisco Francon sotilasdiktatuuri oli päättynyt ja maalle säädetty demokraattinen perustuslaki.Guernica Timeline Treasures of the World Guernican mukaan tehty gobeliini oli vuosina 1985–2009 näytteillä New Yorkissa YK:n turvallisuusneuvoston istuntosalin sisäänkäynnin yhteydessä. Alun perin vuonna 1955 Yhdysvaltain entiselle varapresidentille Nelson A. Rockefellerille valmistunut gobeliini poikkeaa väritykseltään hieman alkuperäisestä maalauksesta. Nykyään se on nähtävillä San Antonion modernin taiteen museossa. Guernica kuvaa inhimillistä kärsimystä ja sen aihe on peräisin Espanjan sisällissodan aikana 26. huhtikuuta 1937 tapahtuneesta natsi-Saksan ilmavoimien pommituksesta, joka tuhosi Baskimaassa sijaitsevan Guernican kaupungin lähes kokonaan. Hyökkäyksessä kuoli arviolta 1 700 siviiliä. Guernican pommitus oli siihenastisen sotahistorian suurin ja tuhoisin ilmapommitus. == Lähteet == == Aiheesta muualla == Luokka:Pablo Picasson maalaukset Luokka:Historiamaalaukset Luokka:Espanjan sisällissota Luokka:Kubistiset maalaukset Luokka:1937 Luokka:Seulonnan keskeiset artikkelit
Sata muistelmaa Pohjanmaalta

Sata muistelmaa Pohjanmaalta () on Sara Wacklinin kirjoittama teos, joka ilmestyi kolmena niteenä vuosina 1844 ja 1845. Ensimmäinen suomennos julkaistiin nimellä Satanen muistelmia Pohjanmaalta vuonna 1872. Kaikkiaan teos on suomennettu neljä kertaa. Kirja koostuu nimensä mukaisesti sadasta muistosta, jotka paikantuvat Wacklinin kotikaupunkiin Ouluun. Muistelmien tarinat on ryhmitelty neljään osaan: tarinoihin 1700-luvun lopun Oulusta, Suomen sodasta (1808–1809) kertoviin muistoihin, kuvaukseen keisari Aleksanteri I:n matkasta Pohjanmaalle sekä "hajakuviin Oulun palosta vuonna 1822". Kuvaus 1700- ja 1800-luvun vaihteen Oulusta on aikalaiskuvauksena harvinainen, ja monet kirjailijat ja historioitsijat ovat sittemmin tukeutuneet siihen. Kertomusten henkilöt ovat enimmäkseen pikkukaupunkilaisia porvareita, mutta joukossa on myös tunnettuja kulttuurihenkilöitä ja tarmokkaita naisia, jotka valinnoillaan kyseenalaistavat vallitsevat asenteet. Wacklin havainnollistaa yksittäistapausten kautta laajan yhteiskunnallisen ongelman, naisen oikeudettoman aseman ja sukupuolten välisen eriarvoisuuden. ”Vapaa valinta” on Muistelmien kertomuksista kenties tunnetuin. Se kertoo, kuinka ”höperö vanha tyttö”, Shaggin Huppa-Leena, valitsee ruumiskasasta itselleen sulhasen ja sulattaa tämän saunassa takaisin elävien kirjoihin. Kirjailija Anu Kaipainen lainasi tarinaa romaaniinsa Arkkienkeli Oulussa 1808–1809 (1967), ja onkin pitkälle Kaipaisen ansiota, että Wacklinin elämäntyö tunnetaan nykyään niin hyvin. ==Suomennoksia== * * * * == Lähteet == * Oulun kaupunginkirjaston Sara Wacklin -sivut. * ==Aiheesta muualla== * Hundrade minnen från Österbotten. Ensimmäinen painos digitoituna Kirjastot.fi:ssä. Luokka:Suomalaiset elämäkerrat ja muistelmat Luokka:1840-luvun kirjat Luokka:Oulun historia
Emilio Butragueño

Emilio Butragueño Santos (s. 22. heinäkuuta 1963 Madrid, Madridin maakunta, Espanja) on espanjalainen entinen jalkapalloilija. Butragueño edusti Espanjan maajoukkuetta 69 kertaa tehden 26 maalia. Tanskaa vastaan hän teki MM- lopputurnauksessa Meksikossa 1986 neljä maalia Espanjan 5–1-voittoon päättyneessä ottelussa. Hän edusti Espanjaa myös vuoden 1990 MM-kilpailuissa ja 1988 EM-kilpailuissa. Seuratasolla Butragueño edusti kolmea seuraa, Castillaa (1982–1983), Real Madridia (1983–1995) ja meksikolaista Celayaa (1995–1998). Hän debytoi Real Madridin ykkösjoukkueessa Carlos Santillanan vaihtomiehenä 5.2.1984. Butragueño teki heti 2 maalia ja syötti yhden Cadizia vastaan käydyssä ottelussa. Butragueño tunnettiin lempinimellä El Buitre (). Tästä sai nimensä myös Real Madridissa 1980- ja 1990-luvuilla pelannut niin sanottu Quinta del Buitre (), johon Butragueñon ohella kuuluivat Manolo Sanchís, Rafael Martín Vázquez, Míchel ja Miguel Pardeza. Kaikki viisi olivat seuran omia kasvatteja. == Saavutukset == Castilla * Segunda División (1): 1983–1984 Real Madrid * UEFA Cup (2): 1984–1985, 1985–1986 * Primera División (6): 1985–1986, 1986–1987, 1987–1988, 1988–1989, 1989–1990, 1994–1995 * Copa del Rey (2): 1988–1989, 1992–1993 * Copa de la Liga (1): 1984–1985 * Supercopa de España (4): 1988, 1989, 1990, 1993 * Primera Divisiónin paras maalintekijä (1): 1990–1991 == Aiheesta muualla == * Emilio Butragueño Football Database -sivustolla * Emilio Butragueñon maajoukkuetilastot Fútbol en la Red -sivustolla * Emilio Butragueño Real Madridin virallisen sivuston Jugadores de leyenda -osiossa Luokka:Espanjalaiset jalkapalloilijat Luokka:FIFA 100 Luokka:Vuonna 1963 syntyneet Luokka:Elävät henkilöt
Paskalista

Paskalista on Radio Helsinki -kanavan ohjelma, jonka teemana on huono musiikki. Ohjelman juontajana on Paska-yhtyeen johtohahmo Ari Peltonen. Paskalistaa esitetään joka perjantai kello 16. Kuuntelijoilla on myös mahdollisuus soittaa ohjelmaan ja esittää toiveita. Peltosen perustama minivaltio Valtio aikoi pyrkiä vuoden 2007 Euroviisuihin. Viisuihin asti Paskalistassa soitettiin kappaleita, jotka olivat ehdolla Valtion edustuskappaleeksi. Voittajaksi selviytyi Dream Teamerin kappale "Hei Eurooppa". Peltosen apurina toimi vuoteen 2007 asti Radio Helsingin silloinen ohjelmapäällikkö Axa Sorjanen, joka esiintyi nimellä DJ Kusipää. Sorjasen lähdön jälkeen Peltosella apurina on toiminut Mikko Knutas, joka pitää Yöstä. Knutas tunnetaan myös nimellä DJ Pösilö. Paskalista rankkasi ohjelman historian toivotuimmat biisit joulukuussa 2007, voittajaksi selviytyi Janos Valmusen kappale "Bussipysäkillä". Usein ohjelmassa on erilaisia erikoislähetyksiä, joissa musiikkiikappalevalinnoissa on jokin teema. Teemoina ovat olleet esimerkiksi Pohjanmaa, Pori, Tampere, homot, miehet, naiset ja euroviisut. == Lähteet == Luokka:Suomalaiset radion musiikkiohjelmat
Humalanvieras

Humalanvieras eli nokkosvieras (Cuscuta europaea subsp. europaea) on luonnonvaraisena Euroopassa ja Aasiassa elävä lehtivihreätön loiskasvi. Sitä tavataan myös Suomesta. Humalanvieras on euroopanvieraan (Cuscuta europaea) nimialalaji. Aikaisemmin alalaji luokiteltiin humalanvieraskasveihin, jotka nykyään luetaan kiertokasvien heimoon. == Ulkonäkö ja koko == Yksivuotisen humalanvieraan varsi on paksuhko, haarova ja sen väri vaihtelee punaisesta lähes valkoiseen. Saavutettuaan sopivan isäntäkasvin humalanvieras kasvattaa laajoja, jopa 150 cm pitkiä ja takkuisen sotkuisia kasvustoja. Kasvin lehdet ovat hyvin pieniä ja suomumaisia. Kukinto on tiheä, 1–1,5 cm leveä sykerö. Vaatimattomien kukkien väri vaihtelee vaaleanpunaisesta valkoiseen. Humalanvieras kukkii heinä-elokuussa. Kukkien runsaus riippuu isäntäkasvin kunnosta.Retkeilykasvio 1998, s. 346.Pirainen 2008, s. 175. Humalanvieras on täysloinen, eli se ottaa kaiken ravintonsa isäntäkasvista. Humalanvieraan siemenen idettyä se kasvattaa sirkkavarren, joka alkaa kasvaessaan. Kasvin turvattua ravinnonsaannin isäntäkasvistaan, sen tyviosa ja sirkkajuuret kuihtuvat pois. == Levinneisyys == Humalanvieras kasvaa lähes koko Euroopassa pohjoisimpia ja läntisimpiä osia lukuun ottamatta. Levinneisyysalue jatkuu yhtenäisenä Venäjän kautta Kaukasukselle ja Keski-Aasiaan. Lajia on tavattu laajalta alueelta Aasiaa sekä Afrikasta, Australiasta ja Pohjois- Amerikasta.Den virtuella floran: Nässelsnärja Viitattu 21.7.2009. Suomessa humalanvieras on muinaistulokas. Levinneisyysalue keskittyy seuduille, jotka olivat pysyvästi asuttuina jo keskiajalla. Lajia tavataan Etelä-Suomessa noin Pori–Tampere–Lappeenranta-linjan eteläpuolella sekä Vaasan seudulla. Suomen etelärannikolla kasvaa humalanvierasta hennompi ja pienikukkaisempi alalaji merenrantavieras (Cuscuta europaea subsp. halophyta). == Elinympäristö == Humalanvierasta tavataan kulttuuriympäristöissä pihoilla ja pihapiireissä, kyläpientareilla, puronvarsipensaikoissa ja joenvarsiruohostoissa. Humalan (Humulus lupulus) ollessa tärkeä viljelykasvi humalanvieras oli harmillinen rikka. Nykyään humalanvieras loisii tavallisesti isonokkosella (Urtica dioica), mutta myös monilla muilla, enimmäkseen monivuotisilla ruohoilla kuten sinimailasella (Medicago sativa).Suomen luonto: Kasvit 2, Weilin+Göös 1995. Nokkosen yleisyydestä huolimatta humalanvieras on Suomessa harvinaistunut. == Lähteet == * Piirainen, Mikko: Humalanvieras. Teoksessa Kasvit II. Toim. Piirainen, Mikko. WSOY, Porvoo 2008, s. 175. * Retkeilykasvio. Toim. Hämet- Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Suomen luonto: Kasvit 2. Weilin+Göös, 1995. === Viitteet === == Aiheesta muualla == * Suomen Lajitietokeskus: Humalanvieras (Cuscuta europaea subsp. europaea) * Kasviatlas 2021: Humalanvieraan levinneisyys Suomessa. * Pohjolan kasvien pauloissa: Cuscuta europaea subsp. europaea – euroopanvieras subsp. humalanvieras * Dr. Duke's Phytochemical and Ethnobotanical Databases: Cuscuta europaea * Centre for Agriculture and Biosciences International (CABI): Cuscuta europaea (European dodder) Luokka:Vieraat
Kaarle Yksinkertainen

Kaarle III (, ), lisänimeltään Yksinkertainen (suomeksi aiemmin myös Typerä), oli karolingidynastian jäsen ja Ranskan (tai Länsi-Frankian) kuningas vuosina 898–923. Kaarle oli Ludvig Änkyttäjän poika. Kaarlea estettiin seuraamasta valtaistuimelle velipuoltaan Kaarlomania vuonna 884 ja vuonna 887 nousemasta setänsä Kaarle Paksun seuraajaksi. Sen sijaan Kaarle Paksua seurasi Eudes. Eräät aateliset kruunasivat kuitenkin Kaarle III:n kuninkaaksi 893 ja Odon kuoltua 898 hänestä tuli ainoa kuningas. Kaarle Yksinkertainen päätti viikinkien hävitysretket solmimalla Rollon kanssa vuonna 911 Saint-Clair-sur- Epten sopimuksen, joka antoi normanneille osan myöhempää Normandiaa. Vuonna 922 aateliset kapinoivat ja Kaarle joutui pakenemaan maasta. Kapinalliset kruunasivat Robert I:n frankkien kuninkaaksi. Lothringenissa maanpaossa ollut Kaarle kokosi armeijan Saksan kuninkaan Henrik I Linnustajan tuella ja marssi takaisin Ranskaan. Seuranneessa Soissonsin taistelussa 15. kesäkuuta 923 kruununtavoittelija Robert I kuoli, mutta Kaarle hävisi. Hän pakeni uudestaan maasta. Yrittäessään palata hänet vangittiin loppuiäkseen ja frankkien kuninkaaksi nousi Burgundin herttua Rudolf. ==Lähteet== *The Columbia Electronic Encyclopedia, 6th ed. Luokka:Vuonna 879 syntyneet Luokka:Vuonna 929 kuolleet Luokka:Ranskan kuninkaat
Jacobus Petri Röd

Jacobus Petri Röd (lat. de Rodhe) oli Suomen ensimmäinen tunnettu matemaatikko ja tähtitieteilijä, sekä lisäksi Lohjan kirkkoherra ja Turun tuomiokapitulin kaniikki. Hänet mainitaan asiakirjoissa 1414–1432. == Syntyperä == Jacobus Petri Röd oli suomalaissyntyinen oppinut, jonka taustasta tiedetään kovin vähän. Suomessa esiintyy myös muita Röd-nimisiä henkilöitä, ja oletettavasti he ovat samaa sukua. Eräs Nils Magnusson Röd (mainitaan 1438), asemies Piikkiön Rödilästä, oli naimisissa Elin Ervastdotterin kanssa, joka oli Turun piispa Olavi Maununpojan nuorempi sisarpuoli. == Ura == Jacobus Petri Röd oli ylioppilas Leipzigin yliopistossa 1414, Pariisin yliopistossa 1417, baccalaureus 1418 ja sai opetuslisenssin, lopuksi maisteri 1419. Röd oli Pariisin yliopiston englantilais-saksalaisen kansakunnan prokuraattori 1425–1426, 1427, rahastonhoitaja 1426–1427, regenttimaisteri 1427–1428. Lisäksi Röd oli Pariisissa opiskelevien suomalaisten suosiman Linköpingin hiippakunnan asuntolan esimies. Suomeen palattuaan hän toimi Lohjan kirkkoherrana ja Turun tuomiokapitulin kaniikkina 1432. == Opettaminen == Röd opetti yliopistossa matematiikkaa ja tähtitiedettä sekä vaikutti englantilais- saksalaisen kansakunnan luottamustoimissa. Hän johti Pariisin yliopistossa 1420-luvulla opiskellutta suomalaisryhmää, jonka tunnetuin jäsen oli yliopiston rehtoriksi ylennyt, myöhempi Turun piispa Olavi Maununpoika. Röd luennoi "karmeliittojen koulussa päivällisen jälkeen" matematiikan kurssiin kuuluvaa planeettateoriaa. Hänen tekstinään oli todennäköisesti Campanus Novaralaisen 1200-luvun puolivälissä kirjoittama ja useina käsikirjoituksina levinnyt ensimmäinen latinankielinen yksityiskohtainen ptolemaiolaisen järjestelmän esitys, joka antaa perustiedot taivaankappaleitten koosta ja liikkeistä sekä niiden mittaamisesta. Ei ole tiedossa, kuinka kauan hän piti luentojaan. == Lähteet == *Lehtinen, Suomalaisia teologeja Sorbonnen kollegion kirjastossa 1400-luvulla, Opusculum 1987 *Nuorteva, Suomalaisten ulkomainen opinkäynti ennen Turun akatemian perustamista 1640. 1997 *Vähäkangas, Piispa Olavi Maununpojan syntyperä ja sukulaissuhteet, Genos 46, 1975 === Viitteet === Luokka:Suomalaiset matemaatikot Luokka:Suomen katolisen kirkon papit Luokka:Suomalaiset tähtitieteilijät Luokka:Syntymävuosi tuntematon Luokka:Kuolinvuosi tuntematon
Litokaira

Litokaira on Oulun ja Lapin läänien raja-alueella Iin, Ranuan ja Pudasjärven kuntien alueella sijaitseva Natura-alue. Sen kokonaispinta-ala on 30 382 hehtaaria, josta 29 482 hehtaaria on maa-alueita ja loput 900 hehtaaria vesistöjä. Alue muodostuu vuonna 1988 perustetusta Lapiosuon–Ison Äijönsuon soidensuojelualueesta, Puolakkavaaran harjujensuojelualueesta ja Karhusaaren aarnialueesta sekä muista suojelullisesti arvokkaista kohteista. Tyypiltään Litokaira edustaa Pohjanmaan aapasuoluontoa, ja se on koko Euroopan suurin luonnontilassa säilynyt napapiirin eteläpuolinen suometsäerämaa. Alueella elää karhuja, susia ja monia uhanalaisia lintuja kuten ampuhaukka. ==Lähteet== * www.metsa.fi — Litokairan ja Olvassuon Natura-alueiden epifyyttijäkäläselvitys 3.11.2003 (PDF) Luokka:Iin luonto Luokka:Suomen Natura-alueet Luokka:Pudasjärven luonto Luokka:Ranuan luonto Luokka:Pohjois-Pohjanmaan luonnonsuojelualueet Luokka:Lapin maakunnan luonnonsuojelualueet
Hajuhermo

Hajuhermo (lat. nervus olfactorius) on ensimmäinen aivohermo ja se tuo hajuaistimuksia nenästä. Hajuhermo koostuu paristakymmenestä hermosyykimpusta, jotka kulkevat nenän hajualueelta seulaluun reikien läpi isoaivojen hajukäämiin (lat. bulbus olfactorius). == Aiheesta muualla == *Terveyskirjasto: Hajuhermo Luokka:Aivohermot
Omya

Omya Group on maailmanlaajuisesti merkittävä kaivoskonglomeraatti, jonka päätoimintoja ovat kalkkikiven ja talkin louhinta ja jatkojalostus. Pääosan tuotteesta käyttää paperiteollisuus, mutta osa menee muun muassa liimojen, maalien ja muovien sekä lannoitteiden tuotantoon. Yhtiön perustivat sveitsiläiset Gottfried Plüss ja Emma Staufer vuonna 1884. Omyalla on tytäryhtiöitä ympäri maailman. Aikaisemmin yhtö omisti talkkia tuottavan Mondo Minerals Oy:n, mutta myi sen pois vuonna 2007. Omyalla on kuitenkin edelleen toimintaa Suomessa, sillä nimittäin on kalkintuotantolaitos Förbyssä. Samassa yhteydessä on myös kalkki­kaivos, mutta se ei ole Omyan vaan Karl Forsström AB:n omistuksessa. ==Aiheesta muualla== *Omyan sivut *Omya.fi Luokka:Kaivosyhtiöt
Mondo Minerals

Mondo Minerals on talkkiin erikoistunut kaivosyhtiö. Se on perustettu vuonna 1967 nimellä Suomen Talkki Oy, lisäksi yhtiö tunnettiin aikanaan myös nimellä Finnminerals Oy. Yhtiön omistaa Advent International, aikaisempia omistajia ovat olleet HG Capital ja Omya. Mondo Minerals on maailman toiseksi suurin talkin tuottaja Rio Tinton jälkeen.GTK: Industrial Minerals and Rocks Mondo Mineralsilla on talkkilouhoksia Sotkamossa ja Polvijärvellä sekä toimintaa myös Alankomaissa ja Saksassa. Erikoiskemikaaliyritys Elementis plc hankki Mondo Mineralsin omistukseensa vuonna 2018.Elementis PLC Completes Mondo Minerals Acquisition, tiedote 23.10.2018 ==Kritiikkiä== Mondon kaivokset Paltamon Mieslahdessa ja läheisessä Kajaanin puolella sijaitsevassa Jormuan kylässä ovat herättäneet myös kritiikkiä vakinaisten ja kesäasukkaiden mielissä. ==Lähteet== ==Aiheesta muualla== *Mondo Minerals Luokka:Kaivosyhtiöt
Jasna Gora

Jasna Gora on katolinen luostari eteläisessä Puolassa Częstochowan kaupungin lähellä. Jasna Goran luostari on yksi katolisen maailman tunnetuimpia pyhiinvaelluskohteita. 1300-luvulla perustetun luostarin maalaus, Musta madonna eli Pyhä madonna, on katolisessa kulttuurissa monien tarinoiden ja pelastuskertomusten lähde. Luokka:Puolan rakennukset ja rakennelmat Luokka:Kristilliset luostarit Luokka:Katolinen kirkko Puolassa Luokka:Katoliset pyhiinvaelluskohteet
Rusovuohenkuusama

Rusovuohenkuusama (Diervilla sessilifolia) on kuusamakasvien (Caprifoliaceae) heimoon kuuluva kasvilaji. Se on noin metrin korkuinen pensas, jota kasvatetaan koristekasvina. Rusolehtikuusaman syysväri on näyttävän punainen, ja sen kukat ovat pienet ja vihertävänkeltaiset. Nimensä kasvi on saanut siitä, että sen lehdet ovat nuorina punertavat. == Levinneisyys == Rusovuohenkuusama on kotoisin Kaakkois-Yhdysvalloista, missä sitä esiintyy Alabamassa, Carolinassa, Georgiassa ja Tennesseessä. == Käyttö == Rusovuohenkuusama soveltuu tiheän kasvutapansa ja tuuhean lehdistönsä ansiosta peitto- ja verhopensaaksi sekä puiden juurelle. Se varjostaa maanpinnan niin tehokkaasti, että rikkakasvit pysyvät hyvin loitolla. == Kasvupaikkavaatimukset == Rusovuohenkuusama, samoin kuin esimerkiksi sukulaisensa keltavuohenkuusama (Diervilla lonicera), viihtyy sekä auringossa että varjossa. Parhaiten se menestyy kuitenkin puolivarjossa. Tavallinen, läpäisevä puutarhamaa sopii parhaiten, sillä seisova vesi ei tee hyvää kasvin juurille. Rusovuohenkuusama menestyy Suomessa vyöhykkeillä I–IV. == Lähteet == == Aiheesta muualla == * Suomen Lajitietokeskus: Ruskovuohenkuusama (Diervilla sessilifolia) * United States Department of Agriculture (USDA): Diervilla sessilifolia * Missouri Botanical Garden: Diervilla sessilifolia Luokka:Kuusamakasvit Luokka:Pensaat
Ettan

thumb|200px|Ettan-irtonuuskarasia‎. Ettan () on yksi vanhimmista ruotsalaisista nuuskamerkeistä, jota saa irto- ja annosnuuskana. Ettan on eräs Swedish Matchin tavaramerkeistä ja Ruotsin suosituimpiin lukeutuva nuuskamerkki. Ettan-annosnuuskaa saa myös erilaisina variaatioina. == Historia == Ettanin historia alkaa vuodesta 1821, jolloin liikemies Fredrik Ljunglöf aloitti nuuskan valmistamisen omalla nimellään Tukholmassa. Alun perin Ettan- nimi () on johdettu tehtaan valmistamasta Ljunglöfs N:o 1 -nuuskasta, jonka valmistus alkoi vuonna 1822. Ruotsin nuuskanvalmistajilla oli 1800-luvulla käytännössä kaikilla tapana myydä nuuskaa sen laatumerkin mukaisesti joko numerona 1, 2 tai 3. Puhekielessä Ljunglöfs N:o 1:sta alettiinkin puhua "ettanina". Fredrik Ljunglöf oli kuollessaan vuonna 1860 Ruotsin rikkain henkilö. Fredrikin seuraajaksi tupakkatehtailijaksi nousi hänen poikansa Knut Ljunglöf. == Resepti == 1800-luvun alussa tupakkaa fermentoitiin eri lämpötiloissa noin kuuden kuukauden ajan, kunnes siitä pystyttiin valmistamaan nuuskaa. Fredrik Ljunglöf kehitti kemisti Jacob Berzeliuksen kanssa pitkän tutkimuksen jälkeen uudenlaisen tavan valmistaa nuuskaa tupakasta, merisuolasta ja potaskasta. Uuden valmistusmenetelmän myötä tupakasta saatiin valmistettua nuuskaa noin viikossa, mikä on edelleen ruotsalaisen nuuskanvalmistuksen kulmakivi. Ettan-nuuskan resepti nojaa edelleen samaan vanhaan reseptiin ja varsinkin raaka-aineidensa laatuun. == Lähteet == == Aiheesta muualla == * Ettan Swedish Matchin sivustolla Luokka:Nuuskamerkit
Antti Raivio

Antti Pekka Sakari Raivio (12. marraskuuta 1962 Espoo – 11. elokuuta 2023 Helsinki) oli suomalainen näyttelijä, ohjaaja sekä näytelmäkirjailija ja dramaturgi. Raivio opiskeli Teatterikorkeakoulussa Jouko Turkan oppilaana. Suuren yleisön tietoon hän tuli erityisesti Yle TV1 -kanavan sketsisarjasta Hymyhuulet, jota esitettiin vuosina 1987–1988. Vuonna 1990 hän perusti muiden helsinkiläisten freelance-taiteilijoiden kanssa Q-teatterin. Raivion veli oli näyttelijä Leo Raivio. Raivio kuoli sairauskohtaukseen perjantaina 11. elokuuta 2023. ==Näytelmät== * Sirkus Paananen, 1981 (käsikirjoitus ja ohjaus) * Sweedenistä itään, 1983 (käsikirjoitus ja ohjaus) * Kadonneen aarteen metsästäjät, 1984 (käsikirjoitus) * Viimeinen karavaani, 1990 (käsikirjoitus ja ohjaus) * Suden hetki, 1990 (käsikirjoitus ja ohjaus) * Skavabölen pojat, 1991 (käsikirjoitus ja ohjaus) * Pirun kaunis tyttö, 1992 (käsikirjoitus ja ohjaus) * Huokausten laakso, 1994 (käsikirjoitus ja ohjaus) * Kilon paloina kotiin, 1995 (käsikirjoitus ja ohjaus) * Mestari ja Margarita, 1995 (ohjaus, dramatisointi yhdessä Sami Parkkisen kanssa) * Kalju laulajatar, 1998 (sovitus ja ohjaus) * Jeppe Niilonpoika, 2000 (ohjaus ja käsikirjoitus alkuperäisen näytelmän pohjalta) * Lemmenjuonia eli fantasia 2478 täytteellä, 2001 (ohjaus ja käsikirjoitus alkuperäisen näytelmän pohjalta) * Viimeinen karavaani 2005, 2005 (käsikirjoitus ja ohjaus) * Putoaminen, 2007 (ohjaus, dramatisointi yhdessä Hannu Kiviojan kanssa) * Viimeinen karavaani, 2019 (käsikirjoitus, ohjaus ja rooleissa) ==Rooleja== * Syksyn jälkeen saapuu kevät (2020) * Muutoksii (2014) * Kalervo Palsa ja kuriton käsi (2013) Sälli ja Kit Carlson * Hyvä poika (2011) Kari * Lapsia ja aikuisia (2004) Heiskanen * Sairauskertomuksia (2004) Rauno * Joensuun Elli (2004) * Kuumia aaltoja (TV) (2003) Ismo * Rytmihäiriöitä (2000) ääni * Jäänmurtaja (1997) Jorma Lönnström, Sinimailojen valmentaja * Kosketa minua (1995) Asko Järvensivu * Rapman (TV) (1995) Aki Lius rikospoliisi * Johanneksen leipäpuu (TV) (1994) ulosottomies Taskula * Tuntemattomalle jumalalle (TV) (1993) Attentaattori * Verta ja luita (1993) äänet (animaatio) * Sydänkohtauksia (1994) äänet (animaatio) * Saranakoira (1992) Karpo * Rio Invest (1992) * Tuhlaajapoika (1992) Antti, "Ade" * Who is Joe Louis? (Kuka on Joe Louis?) (1992) "Jonin" kehäavustaja maaottelussa * Sukellus (1991) * Viimeinen pisara (1991) * Pakanamaan kartta (TV) (1991) asentaja * Isänmaan kaikuja 2: Puuttuva basso (1990) työmies * Isänmaan kaikuja 3: Asiamies (1990) Hurtta * Talvisota (1989) alikersantti Erkki Somppi * Fakta homma (TV) (1987) leirintäalueen hoitajan poikaystävä * Hymyhuulet (TV) (1987) Aki & useita muita rooleja == Lähteet == ==Aiheesta muualla== * * Antti Raivion muistokirjoitus Helsingin Sanomissa Luokka:Suomalaiset näytelmäkirjailijat Luokka:Suomalaiset näyttelijät Luokka:Suomalaiset teatteriohjaajat Luokka:Suomalaiset dramaturgit Luokka:Vuonna 1962 syntyneet Luokka:Vuonna 2023 kuolleet
Superemäs

Superemäs on emäs, jonka emäksisyys on erittäin suuri. Tarkkaa määritelmää ei ole olemassa, mutta vertailukohtana käytetään yleisesti natriumhydroksidia. Tämä perustuu siihen, että hydroksidi-ioni OH- on vahvin emäs, jota voidaan pitää vesiliuoksessa. Vahvempien emäksien liuottimena ei vettä voida käyttää, koska veden happamuuden takia ne alkavat neutraloida vettä happona, jolloin syntyy hydroksidi-ioneja. Superemäksiä käytetään orgaanisessa kemiassa moniin tehtäviin. Tyypillisiä ovat alkoksidit kuten natriummetoksidi (NaOCH3), jota valmistetaan syövyttämällä natriummetallia metanolilla, ja organometalliyhdisteet kuten butyylilitium. Nämä kykenevät poistamaan protoneja hiilestä, jolloin saadaan esimerkiksi natriumenolaattia. Koska hydroksidi aiheuttaa monille karbonyyliyhdisteille emäskatalyyttista hydrolyysia, liuotin on monissa reaktioissa pidettävä vedettömänä. ==Katso myös== *Superhappo Luokka:Emäkset
Hermannit

Hermannit on kolmen yhteenkasvaneen saaren muodostama ja karikkojen ympäröimä saariryhmä Oulun satamien edustalla Oulunselällä Toppilansaaren länsipuolella Perämerellä. Saarten itäpuolitse kulkee 1,8 metrin vesiväylä. Saaret ovat matalia, ja niiden korkeimmilla kohdilla kasvaa lehtimetsää. Hiekkaranta-alue sijaitsee keskimmäisen saaren itäosassa, ja saarista pohjoisin muuttuu pitkäksi riutaksi. Saarella pesii merilintuja, ja se on muun muassa karikukkojen pesimispaikka. Saari on hiekkarantojensa vuoksi myös veneilijöiden suosima kohde. ==Lähteet== Luokka:Oulun merialueiden saaret
Kiikki

Kiikki eli kinnerpuu oli puu, johon turkiseläin kiinnitettiin nyljettäväksi. Kiikki on jäänyt pois käytöstä, mutta kiikistä on tullut nykykieleen sanonta "olet kiikissä", joka tarkoittaa, että toinen on saatu kiinni. Kiikkiin joutumisella kuvataankin tilannetta, josta ei voi selvitä. Kiikki oli alun perin puusta veistetty väkäpäinen köydessä riippuva orsi, johon teurastettu eläin pantiin takajaloistaan riippumaan nylkemistä ja suolistusta varten. Nykyisin kiikkinä käytetään teräskoukkuja etenkin isojen eläinten nylkemisessä, mutta esimerkiksi jäniksille ja pienille turkiseläimille puusta vuoltu kiikki on täysin käyttökelpoinen. Luokka:Työkalut Luokka:Turkiseläimet
Dylan McDermott

Dylan McDermott (oikealta nimeltään Mark Anthony McDermott, s. 26. lokakuuta 1961 Waterbury, Connecticut) on yhdysvaltalainen näyttelijä. Hänellä on irlantilais-italialaiset sukujuuret. == Ura == Hänen kuuluisin roolinsa on Bobby Donnellin rooli lakisarjassa Oikeus ja kohtuus. Dylan McDermott on sen lisäksi näytellyt runsaasti myös elokuvissa kuten John Irvinin ohjaamassa sotaelokuvassa Hamburger Hill (1987), Julia Robertsin tähdittämässä elokuvassa Teräskukat (1989), Clint Eastwoodin tähdittämässä elokuvassa Tulilinjalla (1993), Joulu Manhattanilla (1994), Neve Campbellin ja Matthew Perryn tähdittämässä elokuvassa Tango kolmelle (1999), Texas Rangers (2001), Pahan sanansaattajat (2007) ja Olympos on valloitettu (2013). == Yksityiselämä == McDermott avioitui näyttelijä Shiva Rosen kanssa vuonna 1995. Heillä on kaksi tytärtä (s. 1996 ja 2005). Pari ilmoitti asumuserostaan syyskuussa 2007.http://www.people.com/people/article/0,,20058893,00.html Dylan McDermott and Wife Separate, 27.9.2007 Dylan on seurustellut aikaisemmin myös Julia Robertsin kanssa. People-lehti valitsi Dylanin vuonna 1998 yhdeksi maailman kauneimmista ihmisistä. == Lähteet == == Aiheesta muualla == * * * Dylan McDermott NNDB:ssä Luokka:Yhdysvaltalaiset näyttelijät Luokka:Golden Globe -palkinnon saajat Luokka:Vuonna 1961 syntyneet Luokka:Elävät henkilöt
Sadin

Sadin (murteissa myös sain) on loukkupyydys metsäkanalinnuille ja jäniksille. Satimessa on viritetty ansalanka. Kun eläin liikuttaa lankaa, eläimen päälle putoaa kantta muistuttava puinen rakennelma. Satimen muodostaa 8–10 cm:n paksuisista, 1,5 metriä pitkistä pölkyistä tehty kansi, jota pitää koossa yhdyspuu, piena eli poikkipuolinen. Kansi viritetään puusta tehdyn haarukan varaan. Laukaisijana toimii ansalanka tai varpa eli ohut oksanvarpu. Lauenneessa satimessa kansi estää saaliseläimen joutumasta helposti haaskaeläimille kuten korpeille ja ketuille.Kortesalmi 1975, 468 Sana sadin tulee verbistä sataa, joka on aikaisemmin tarkoittanut muutakin putoamista, kuin veden putoamista taivaalta.Sadin. kielitoimiston sanakirja. ==Katso myös== * Ansa ==Lähteet== * === Viitteet === Luokka:Ansat
Musiikin mestareita – Kaikki ikivihreät

Musiikin mestareita – Kaikki ikivihreät on vuonna 2003 julkaistu Annikki Tähden kokoelmalevy. == Kappaleet == === CD 1 === # # # # # # # # # # # # # # # # # # # # === CD 2 === # # # # # # # # # # Lokki (säv. Trad., sov. Salo) # # # # # # # # # # == Alkuperäiset julkaisut == * 1954: CD 1 – 2, 6, 11, 13 * 1955: CD 1 – 1; CD 2 - 7, 14 * 1956: CD 1 – 5, 8, 19; CD 2 - 1, 8, 11, 13 * 1957: CD 2 – 12, 19 * 1958: CD 1 – 9, 12; CD 2 - 2, 5 * 1959: CD 1 – 10, 17; CD 2 - 9 * 1960: CD 1 – 3, 4, 14, 15; CD 2 - 3, 4, 20 * 1961: CD 1 – 16, 18; CD 2 - 6, 18 * 1962: CD 1 – 20 * 1964: CD 1 – 7; CD 2 - 16, 17 * 1967: CD 2 – 15 == Lähteet == * CD-levy 5050466 4323-2-2 (Warner Music Finland Oy, 2003) Luokka:Vuoden 2003 kokoelma-albumit Luokka:Suomalaiset iskelmäalbumit
Grönlanninhanhikki

Grönlanninhanhikki (Sibbaldiopsis tridentata) on ruusukasvien heimoon kuuluva kasvilaji, joka on sukunsa Sibbaldiopsis ainoa laji. Lajin nykyiseksi nimeksi Suomessa on vaihdettu vitinärvänä (Sibbaldia tridentata) närvänien suvussa.Kurtto, A., Lampinen, R., Piirainen, M. & Uotila, P. 2019: Checklist of the vascular plants of Finland. Suomen putkilokasvien luettelo. — Norrlinia 34: 1–206. (s. 64) == Ulkonäkö ja koko == Grönlanninhanhikki on noin 10 senttimetriä korkea, osittain ikivihreä pensas. Kasvin kovassa, kiiltävässä ja tummanvihreässä lehdessä on kolme kapeaa lehdykkää, joiden kärjissä on kaksi lovea; tästä tulee myös kasvin lajinimi tridentata (suom. "kolmihampainen"). Grönlanninhanhikki kukkii kesäkuussa pienin valkoisin kukin. == Luokittelu == Grönlanninhanhikki on aiemmin luokiteltu sormihanhikkien (Potentilla) sukuun, mutta uudempien tutkimusten mukaan se kuuluu omaan sukuunsa Sibbaldiopsis. == Käyttö == Ikivihreää grönlanninhanhikkia käytetään koristekasvina esim. havuryhmissä. Sitä käytetään myös maanpeitekasvina valoisilla luiskilla sekä puiden aluskasvina. Kasvi viihtyy auringossa tai puolivarjossa paikassa, johon vesi ei jää seisomaan. Niinpä läpäisevä multamaa on sille ihanteellinen kasvualusta. == Lähteet == * Taimistoviljelijät ry: Viheralueiden puut ja pensaat === Viitteet === Luokka:Ruusukasvit
Femme fatale

Femme fatale (, ranskaa, ) on kirjallisuuden ja populaarikulttuurin arkkityyppinen naishahmo, joka kietoo miehiä hypnoottisesti pauloihinsa ja saa nämä ajautumaan vaarallisiin, jopa hengenvaarallisiin tilanteisiin. Femme fatalessa salaperäisyys, viettelevyys, kauneus ja seksuaalinen vetovoima yhdistyvät ovelaan valheellisuuteen sekä usein myös noitamaisiin, vampyyrimäisiin tai paholaismaisiin piirteisiin. Femme fatale voidaan näkökulmasta riippuen nähdä niin sankarittarena, antisankarittarena kuin uhrinakin. ==Esimerkkejä== Varhaisia femme fatale -hahmon edustajia ovat kreikkalaisen mytologian kaunis Helena, joka aiheutti Troijan sodan, homeeristen runojen seireenit ja kaunis velhonainen sekä Hesiodoksen Pandora lippaineen. Vanhan testamentin femme fataleja ovat Aadamin perisyntiin houkutellut Eeva ja syöjätär Lilith. Myös tosielämän Egyptin kuningatar Kleopatra on nähty femme fatalena. Keskiajalla femme fatalen hahmon kautta varoiteltiin naisen hillittömän seksuaalisuuden vaaroista. Romantiikan aikakaudella hahmo esiintyi muun muassa Edgar Allan Poen novelleissa. 1800-luvun ja 1900-luvun oopperoista femme fatalen hahmolla on keskeinen rooli muun muassa Bizet’n Carmenissa, Wagnerin Parsifalissa ja Alban Bergin Lulussa. Maalaustaiteessa kohtalokasta naista kuvasivat muun muassa Edvard Munch ja Gustav Klimt symbolistisissa ja ekspressionistisissa töissään. Alankomaalainen Mata Hari oli 1900-luvun alun tosielämän salaperäinen tanssijatar ja vakooja. Mika Waltarin romaanissa Sinuhe egyptiläinen (1945) esiintyy kohtalokas Nefernefernefer. Elokuvassa femme fatale esiintyy etenkin 1940- ja 1950-lukujen amerikkalaisissa film noir -filmeissä. Niistä tunnetuimpia on Gilda (1946), jossa pääosaa esittää Rita Hayworth. Uudemmista femme fatale -hahmoista tunnetaan esimerkiksi trillerin Basic Instinct (1992) salaperäinen nainen, jota esittää Sharon Stone. Muita esimerkkejä: *Mylady Winter (romaanissa Kolme muskettisoturia) *Amy Elliott Dunne (romaanissa Kiltti tyttö) *Phyllis Dietrichson (elokuvassa Nainen ilman omaatuntoa) *Vivian Sternwood Rutledge (elokuvassa Syvä uni) *Xenia Onatopp (elokuvassa 007 ja kultainen silmä) *Kissanainen (Batman-sarjakuvissa ja -elokuvissa) *Alex Vause (televisiosarjassa Orange Is the New Black) *Mona Sax (videopelissä Max Payne 2) *Ada Wong (Resident Evil -pelisarjassa) Tiedosto:Cleopatra - John William Waterhouse.jpg|Kleopatra John William Waterhousen maalauksessa Tiedosto:Avon Fantasy Reader 14.jpg|Lehden kansi kuvaa "kidutuksen ja synnin tornin viettelijää" Tiedosto:Lady from Shanghai trailer hayworth2.JPG|Rita Hayworth elokuvassa Nainen Shanghaista (1947) Tiedosto:Double-Indemnity- LIFE-1944-2.jpg|Nainen ilman omaatuntoa samannimisessä elokuvassa vuodelta 1944 Tiedosto:Mata Hari (1905-1917).jpg|Mata Hari Tiedosto:Basic instinct poster.jpg|Sharon Stone elokuvassa Basic Instinct (1992) Tiedosto:Patricia Laffan.jpg|alt=|Patricia Laffan esittää Poppaea Sabinaa elokuvassa Quo Vadis (1951) == Lähteet == Luokka:Ranskankieliset sanat ja sanonnat Luokka:Perushahmot Luokka:Nainen Luokka:Seulonnan keskeiset artikkelit
Abdulqadir Bajamal

Abdulqadir Bajamal (; 1946 Sanaa, Jemen – 7. syyskuuta 2020 Dubai, Yhdistyneet arabiemiraatit)Cabinet mourns former Prime Minister Abdul-Qadir Bajammal Yemen News Agency (SABA) 8.9.2020. Viitattu 14.3.2023.Bajamal, Abdul Qadir Enciclopedia Treccani. Viitattu 14.3.2023. oli jemeniläinen poliitikko, joka toimi maansa pääministerinä 31. maaliskuuta 2001 – 7. huhtikuuta 2007. Hän oli Yleinen kansankokous -puolueen jäsen. Ennen pääministeriyttä Bajamal toimi Jemenin ulkoministerinä vuosina 1998–2001. Hänen edeltäjänsä pääministerinä oli Abdulkarim al-Iryani. Bajamalille myönnettiin vuonna 2008 YK:n ympäristöohjelman Champions of the Earth -palkinto.UN honours seven leaders in the fight against climate change UN News 22.4.2008. Viitattu 14.3.2023. Hän joutui 26. huhtikuuta 2008 Singaporessa salamurhayrityksen kohteeksi ja vajosi koomaan saatuaan peräkkäin sydän- ja aivoinfarktin. Hänen kannattajansa väittivät presidentti Ali Abdullah Salehin olleen murhayrityksen takana. Bajamal kärsi jälkiseurauksista elämänsä loput 12 vuotta. ==Lähteet== Luokka:Jemenin pääministerit Luokka:Vuonna 1946 syntyneet Luokka:Vuonna 2020 kuolleet
William Bateson

William Bateson (8. elokuuta 1861 - 8\. helmikuuta 1926) oli brittiläinen luonnontieteilijä ja perinnöllisyystieteen perustaja. Bateson otti ensimmäisenä käyttöön genetiikka-sanan ja sen ohessa monia muita perinnöllisyystieteen termejä. Bateson täydensi Gregor Mendelin uudelleen löydettyä perinnöllisyystieteellistä aineistoa ja tuki vahvasti hänen peruskäsitystään genetiikasta. Hän myös käänsi Mendelin työn englannin kielelle. Bateson ei aluksi hyväksynyt havaintoja geenien ja kromosomien välisestä yhteydestä, mutta lopulta vuonna 1922 myönsi olleensa asian suhteen väärässä nähtyään Thomas Hunt Morganin kokeet banaanikärpästen parissa. Gregory Bateson (1904–1980) oli William Batesonin poika. ==Valikoituja teoksia== *Materials for the Study of Variation, 1894 *Mendel's Principles of Heredity, 1902 *Problems of Genetics, 1913 ==Aiheesta muualla== *William Bateson Luokka:Brittiläiset geneetikot Luokka:Vuonna 1861 syntyneet Luokka:Vuonna 1926 kuolleet
Marie Trintignant

Marie Trintignant (21. tammikuuta 1962 Boulogne-Billancourt – 1. elokuuta 2003 Neuilly-sur-Seine) oli ranskalainen näyttelijä, joka oli viidesti ehdolla César-palkinnon saajaksi. Trintignant syntyi Boulogne-Billancourtissa näyttelijä Jean-Louis Trintignantin ja tämän toisen vaimon Nadine Marquandin tyttärenä. Hänellä itsellään oli neljä lasta. Trintignant menehtyi 41-vuotiaana aivoödeemaan, jonka oli aiheuttanut Vilnassa, Liettuassa tapahtunut pahoinpitely. Pahoinpitelijä oli hänen entinen poikaystävänsä Noir Désir -yhtyeen laulaja Bertrand Cantat, joka sai Liettuassa taposta kahdeksan vuoden vankeustuomion. Trintignant on haudattu Père-Lachaisen hautausmaalle Pariisiin. == Lähteet == == Aiheesta muualla == * Luokka:Ranskalaiset näyttelijät Luokka:Vuonna 1962 syntyneet Luokka:Vuonna 2003 kuolleet
Rami (nimi)

Rami on esim. suomalainen ja arabialainen miehen tai naisen nimi. Nimi on annettu vuoden 2019 loppuun mennessä 3 959 suomalaiselle miehelle ja alle 20 naiselle. Yli puolet heistä on syntynyt 1960- ja 1970-luvulla; ennen vuotta 1920 nimeä Rami ei ollut annettu kenellekään. Arabialaisena (رامي) että heprealaisena (רמי) nimenä Rami on yleinen Levantin alueella Lähi-idässä. Rami on myös sukunimi arabiankielisessä maailmassa. Suomessa Rami on monen Raimon lempinimi, mutta se on käsitetty myös Abraham-nimen lyhentymäksi, minkä vuoksi Ramin nimipäivä on perinteisenä Abrahamin päivänä 18. joulukuuta. Arabialaisena nimenä Rami johtuu arabian kielen sanasta رام (rām), joka merkitsee jousiampujaa. ==Tunnettuja Rameja== Luettelon henkilöt ovat suomalaisia, ellei toisin mainita. *Rami Alanko (s. 1975), jääkiekkoilija *Rami Bedoui (s. 1990), tunisialainen jalkapalloilija *Rami Eskelinen (s. 1967), rumpali Trio Töykeissä *Rami Hakanpää (s. 1978), jalkapalloilija *Rami Hammar (s. 1943), kitaristi *Rami Hietaniemi (s. 1982), painija *Rami Jaffee (s. 1969), yhdysvaltalainen kosketinsoittaja *Rami Jokinen (s. 1985), pikajuoksija *Rami Jridi (s. 1985), tunisialainen jalkapalloilija *Rami Kangas (s. 1972), tietokirjailija, taiteilija ja viestintäalan yrittäjä *Rami Kankaanpää (s. 2001), kiekonheittäjä *Rami Keränen, Dreamtale-yhtyeen kitaristi *Rami Kuusinen (1963–1996), musiikkitoimittaja *Rami Lehtinen (s. 1976), poliisi ja Perussuomalaisten kansanedustaja *Rami Lehto (s. 1973), perussuomalaisten ent. kansanedustaja *Rami Louke (s. 1978), jalkapalloilija *Rami Makhlouf (s. 1969), syyrialainen liikemies *Rami Malek (s. 1981), yhdysvaltalainen näyttelijä *Rami Määttä (s. 2002), jääkiekkoilija *Rami Nieminen (s. 1966), jalkapalloilija *Rami Oravakangas (s. 1985), keskimatkojen juoksija *Rami Rafael (s. 1980), laulaja ja harmonikansoittaja *Rami Rantanen (s. 1968), jalkapalloilija *Rami Renko, laulaja ja säveltäjä *Rami Rintanen (s. 1967), jalkapalloilija *Rami Rusinen (s. 1976), suomalainen näyttelijä *Rami Räikkönen (s. 1977), kilpa-autoilija *Rami Saari (s. 1963), israelilainen runoilija, kielitieteilijä ja kirjallisuuskriitikko *Rami Saari (s. 1966), kenraalimajuri, puolustusvoimien henkilöstöpäällikkö *Rami Saarijärvi, televisiotoimittaja, Pikku Kakkosen juontaja *Rami Sarmasto (1938–1965), näyttelijä ja muusikko *Rami Savolainen (s. 1965), jääkiekkotuomari *Rami Shaaban (s. 1975), ruotsalainen jalkapallomaalivahti *Rami Shikeben, Ramses II (s. 1991), hip hop -artisti *Rami Tapper, laulaja, soittaja, säveltäjä ja sanoittaja *Rami Tirkkonen (s. 1993), suomalainen futsalpelaaja *Rami Tuokko (s. 1987), estejuoksija *Rami Viljanen (s. 1977), jalkapallomaalivahti *Rami Virtanen (s. 1979), näyttelijä *Rami Välimäki (s. 1977), iskelmälaulaja ==Kuvitteellisia Rameja== *Rami Markkanen, tv-sarjassa Salatut elämät *Rami Palkki, sarjassa Prätkähiiret ==Lähteet== Luokka:Etunimet en:Rami#As a given name or surname
Angoche

Angoche on hallinnollinen kunta ja kaupunki Angochen piirissä Nampulan maakunnassa Mosambikissa. Kaupungin nimi oli António Enes portugalilaisvallan aikana vuoteen 1976. Kaupunki sijaitsee Intian valtameren rannalla, ja sen lähistöllä on Koti-saaristo. Kaupungin asukasluku on noin 85 000 ja piirin noin 229 000\. Kaupunki on perustettu jo 1400-luvulla, ja se on ollut islamilainen markkinapaikka. Se oli Mosambikin vanhimpia siirtokuntia ja tärkeä kullan ja norsunluun kaupan solmukohta. Tämän ansiosta siitä tuli Angochen sulttaanikunta. Mutta 1500-luvun lopulla se jäi hieman eteläisemmän Quelimanen varjoon, mitä tulee sisämaaliikenteeseen. Angoche pysyi yhä mukana rannikkokaupassa sekä taloudellisena ja poliittisena keskuksena, jolla oli läheinen yhteys Mosambikin saareen. Angochesta tuli 1800-luvulla salainen orjakaupan piste, millaisena se pysyi 1860-luvulle. Tällöin Portugali hyökkäsi kaupunkiin. Vaikka portugalilaisten hallinto vakiintui vasta vuosikymmenien päästä, hyökkäys merkitsi Angochelle alamäkeä, eikä se ole saavuttanut entistä asemaansa. Nykyään Angoche on hiljainen ja hieman ränsistyneeltä vaikuttava piirikeskus. Siellä on kuitenkin hotelleja, sukellusmahdollisuus sekä lentokenttä.https://web.archive.org/web/20080828100818/http://www.ofroadandsea.com/mozambique/places/angoche.html Alueen pääkieli on bantukieliin kuuluva ekoti. ==Lähteet== Luokka:Mosambikin kaupungit Luokka:Nampulan maakunta
Kuulo-tasapainohermo

Kuulo-tasapainohermo () on kahdeksas aivohermo. Se tuo kuulo-, liike- ja asentoaistimuksia sisäkorvasta. Muodustuu kaksisuuntaisista neuroneista koostuen kahdesta divisioonasta kuulo- (nervus cochlearis) ja tasapainohermosta (nervus vestibularis). Joskus kuulo- ja tasapainohermoa kutsutaan kokleahermoksi. Tasapainohermolla on epäsuora rooli vakaan verenpaineen ylläpitämisessä liikkeen aikana, tasapainon hallinnassa, tilamuistissa ja tila paikannuksessa. ==Lähteet== Luokka:Aivohermot
Minna Turunen

Minna Aurora Turunen (s. 22. huhtikuuta 1969 Lahti) on suomalainen näyttelijä. Turunen on valmistunut Teatteri­korkea­koulun näyttelijän­työn linjalta 1994. Turunen toimi vuosina 2001–2002 myös radiojuontajana Kiss FM:n aamutiimissä, mutta sai sieltä potkut vuoden 2002 tammikuussa. == Ura == Turunen oli 1990- ja 2000-luvun vaihteessa yksi Suomen eturivin näyttelijöistä. Hän esiintyi muun muassa elokuvissa Vares – yksityisetsivä ja Romanovin kivet sekä tv- sarjoissa Klubi ja Haluatko filmitähdeksi?. Vuonna 2002 hän toimi Jussi-gaalan juontajana. Turusen viimeinen televisiorooli oli Salatut elämät -sarjassa vuonna 2007, jossa hän esitti Sannamaija Pekkarisen vastanäyttelijänä Taru Saaristoa. == Yksityiselämä == Minna Turusen ja Eppu Salmisen poika on näyttelijä ja juontaja Roope Salminen (s. 1989). Turunen ja Salminen erosivat sittemmin. Turunen katosi julkisuudesta 2000-luvun lopulla. Vuonna 2017 hän kertoi julkisuudessa saaneensa aivovamman ja myöhemmin vuonna 2018 kertoi sairastavansa Alzheimerin tautia. == Filmografia == Elokuvat Elokuvat Elokuvat Vuosi Nimi Rooli 1988 Ihmis­elon ihanuus ja kurjuus 1989 Kotia päin Annette 1993 Romanovin kivet tulkki 1994 Esa ja Vesa – auringonlaskun ratsastajat 2. vastaan­otto­virkailija 1995 Muusikon valinta 1999 Lapin kullan kimallus Ralla-Kaisa 2001 Ken tulta pyytää palo­aseman hälytys­keskuksen­hoitaja 2002 Umur Umur 2004 Vares – yksityisetsivä Ifigenia Multanen Televisio Televisio Televisio Vuosi Sarja Rooli 1990–1991 Ruusun aika 1992 Kuudesti laukeava useita 1993 Lapinlahden Linnut Show useita 1995 Rapman 1995 Hanhi­vaara: Jää­hyväiset ilman suudelmia Sari Veikkola 1995 Takaisin kotiin 1998 Tuliportaat Carola Jarvis 1998–1999 Klubi Janita Westin 2003 Haluatko filmitähdeksi? juontaja 2006 Mogadishu Avenue Irina Totkunen 2007 Salatut elämät Taru Saaristo'' ;Ääninäyttelijänä == Lähteet == Luokka:Suomalaiset näyttelijät Luokka:Vuonna 1969 syntyneet Luokka:Elävät henkilöt
Tukialus Linssi

Tukialus Linssi oli Merenkulkulaitoksen omistama merenmittaustukialus. Se valmistui Rauma-Repola Oy:n Savonlinnan telakalta keväällä 1979. Alus oli suunniteltu toimimaan sisävesillä, Saimaan mittauksia suorittavan 2. merenmittausretkikunnan tukialuksena. Aluksen mitat olivat 41 x 6 x 1,8 metriä ja sen uppoama 440 tonnia; koneistona oli kaksi dieselkäyttöistä kansiperämoottoria, teholtaan 180 hevosvoimaa. Aluksessa oli piirustussali, majoitustilat noin 36 hengelle, sauna, keittiö, pesula, ruokailutilat ja korjaamot. Keulassa oli 2,5 tonnin hydraulinen nosturi mittausveneiden moottoreille ym. raskaille esineille. Aluksessa oli biologinen vedenpuhdistamo ja sen varastot oli mitoitettu kuukauden itsenäiseen toimintaan. Linssi ei mahtunut Heinäveden reitin kanavien läpi. Tätä ja muita sisävesistöjen merenmittauksien tukemista varten rakennettiin tukialus Sesta. Alus oli valmistuessaan tarpeellinen parannus, koska sitä ennen oli sisävesien mittaustukialuksina ollut kaksi vanhaa majakkalaivaa: höyrykäyttöinen Pauha (ex Storbrotten)ja mittausveneiden hinaama Vuolle (ex Relandersgrund, ex Reserv I, ex Varamajakka I). Linssin korvasi pienempi ja nopeampi katamaraanityyppinen merenmittausalus Kaiku. ==Lähteet== * Visa Auvinen, toimittanut (1983): Leijonalippu merellä. ISBN 951-95781-1-0. Luokka:Merenmittaustukialukset
Tukialus Sesta

Tukialus Sesta on Merenkulkulaitoksen sisävesien mittauksen tukialus. Sesta valmistui 1979 Rauma-Repolan Savonlinnan telakalla. Se rakennettiin tukialus Linssin apualukseksi ja toimimaan tarvittaessa erillisenä yksikkönä. Suunnittelun lähtökohtana oli myös, että alus voitaisiin siirtää tarvittaessa maantie- tai rautatiekuljetuksena vesistöstä toiseen. Tästä syystä alus on varsin pieni: 20 x 6 x 0,9 metriä. Aluksessa ei ole omaa kuljetuskoneistoa, ainoastaan generaattori sähkön tuottoa varten, ja sitä hinataan merenmittausretkikunnan muilla aluksilla, mittausveneillä tai erillisellä hinaajalla. Sestan retkikuntaan kuuluu kaksi mittausvenettä. Lisäksi varustukseen kuuluu 16 metriä leveä työntöhara ja 200 metriä leveä vaijerihara suurempien alueiden tarkistusharaukseen. Sestassa on keittiö ja majoitustilat 10 hengelle, piirustussali ja sauna. Aluksessa on myös biologinen vedenpuhdistamo. ==Lähteet== * Visa Auvinen, toimittanut (1983): Leijonalippu merellä. ISBN 951-95781-1-0. Luokka:Merenmittaustukialukset
World Series of Poker 1970

World Series of Poker 1970 vuonna 1970 oli World Series of Pokerin historian ensimmäinen pokeritapahtuma. Myöhempiin vuosiin poiketen tuolloin järjestettiin vain yksi turnaus, itse pääturnaus. Vielä poikkeuksellisemmaksi teki sen, että turnauksen voittaja äänestettiin turnaukseen osallistuneiden seitsemän pelaajan kesken. Äänestyksen voitti Johnny Moss. Muut pelaajat jotka osallistuivat turnaukseen, mutta eivät voittaneet sitä, olivat Amarillo Slim, Sailor Roberts, Puggy Pearson, Doyle Brunson, Crandall Addington ja Carl Cannon. Moss sai palkinnoksi hopeisen pokaalin. Nämä seitsemän sen hetken Yhdysvaltain parasta pelaajaa pelasivat Jack Binionin kutsumina tämän Horseshoe-kasinolla Las Vegasissahttp://www.worldseriesofpoker.com/history/. == Lähteet == 1970 Luokka:1970
Nachtmystium

Nachtmystium on yhdysvaltalainen black metal -yhtye, joka sekoittaa musiikissaan myös kokeellisia ja psykedeelisiä sävyjä. Näitä sävyjä oli jo kuultavissa levyllä Instinct: Decay, mutta erityisen runsaasti ne olivat läsnä seuraavalla levyllä Assassins: Black Meddle Part I. Vaikka se perustettiin vuonna 2000, joitakin julkaisemattomia demoja äänitettiin jo vuonna 1998. Yhtyeessä on ollut monia jäseniä, mutta sen pääjäsenenä pidetään Azentriusta, joka on osana muun muassa Twilightia. == Diskografia == === Studioalbumit === * Reign of the Malicious (2002) * Demise (2004) * Instict: Decay (2006) * Assassins: Black Meddle Part I (2008) * Addicts: Black Meddle Pt. II (2010) * Silencing Machine (2012) * The World We Left Behind (2014) === Livealbumit === * Live Onslaught (2002) * Live Blitzkrieg (2003) * Live Onslaught #2 (2005) * Visual Propaganda: Live from the Pits of Damnation (DVD, 2005) * Live At Roadburn MMX (2011) === Split-albumit === * Nachtmystium / Zalnik (2001) * Nachtmystium / Xasthur (2004) * Daze West (Nachtmystium / Krieg (2005) === EP:t === * Nachtmystium (2003) * Eulogy IV (2004) * Worldfall (2008) * Doomsday Derelicts (2009) === Demot === * Holocaust of Eternity (2000) * Unholy Terrorist Cult (2001) Näiden julkaisujen lisäksi on olemassa The First Attacks 2000-2001 (2004) -kokoelma. == Aiheesta muualla == * * Yhtye Battle Kommand Recordsin sivuilla Luokka:Yhdysvaltalaiset black metal -yhtyeet Luokka:2000-vuosikymmenen yhtyeet ja sooloartistit